
	SZOMBATHELY MEGYEI JOGÚ VÁROS
	POLGÁRMESTERE
ELŐTERJESZTÉS

A Gazdasági és Jogi Bizottság 2026. szeptember 21-i ülésére

[bookmark: _Hlk194565892]Javaslat ingatlanokkal kapcsolatos, bizottsági hatáskörbe tartozó döntések meghozatalára

I. Javaslat bérleti jogviszonyok meghosszabbítására vonatkozó döntések meghozatalára

Tájékoztatom a Tisztelt Bizottságot, hogy a Szombathely, belterületi 5897/2 hrsz.-ú, kivett „közút” megnevezésű ingatlan 5 m² nagyságú részére, valamint a 2009/10 hrsz.-ú, kivett „közút” megnevezésű ingatlan 490 m² és 420 m² nagyságú részeire vonatkozó bérleti szerződések időtartama lejár.

A bérlők a hatályos megállapodásokban foglaltaknak megfelelően kérelmezték a bérleti jogviszonyok időtartamának 3 évvel történő meghosszabbítását. 

Az alábbi táblázat tartalmazza az egyes bérlemények adatait és az ingatlanforgalmi szakértő által meghatározott aktuális bérleti díjak összegét.

	Cím 
	Megnevezés
	Alapterület m2
	Bérleti díj összege (bruttó Ft/év)

	Kiskar utca 5897/2 hrsz.
	helyi közút
	5 
	657.987

	2009/10 hrsz.
	helyi közút
	490
	358.680

	2009/10 hrsz.
	helyi közút
	420
	307.440



A Vagyonrendelet 10. § (2) bekezdése értelmében a fogalomképtelen önkormányzati vagyon tulajdonjogot nem érintő hasznosításáról, amennyiben a vagyontárgy hasznosítására irányuló szerződés időtartama egy évnél több, de a három évet nem haladja meg, a gazdasági ügyeket ellátó bizottság dönt. A 14. § (3) bekezdés f) pontja alapján nem kell versenyeztetési eljárást lefolytatni bérleti idő meghosszabbításakor, ha az önkormányzati vagyon vagy vagyoni értékű jog értéke a bruttó 25 millió forintot nem éri el. 

A közútterületek kezelőjének állásfoglalása értelmében a bérlemények más célú hasznosítása a közeljövőben nem tervezett, a szükséges ingatlankezelői feladatok ellátását a szerződések hatályának 3 évvel történő meghosszabbítása nem akadályozza.


II. Javaslat helyiségbérleti jogviszony meghosszabbítására (Kisfaludy S. u. 1. 1. emelet 1.)

A Kisfaludy S. u. 1. I/1. szám alatti helyiség bérlője a Magyar Speciális Mozgókép Egyesület. Az Egyesület elnöke kérelmezte a bérleti jogviszony időtartamának 3 évvel történő meghosszabbítását.

A szakértő a helyiség aktuális bérleti díját 15.000-Ft+ÁFA/hónap összegben határozta meg.

A helyiségbérlet szabályairól szóló 17/2006. (V. 25.) önkormányzati rendelet 5. § (2) bekezdése alapján a helyiségbérleti jog a bérlő kérelmére meghosszabbítható. A helyiségrendelet 5. § (4) bekezdése alapján a (2) bekezdésben meghatározott esetben a helyiségbérleti jogot a gazdasági feladatkört ellátó bizottság javaslatára a polgármester hosszabbítja meg. 

Javaslom, hogy a Tisztelt Bizottság a határozati javaslatban meghatározott feltételekkel értsen egyet a fenti helyiségre vonatkozóan fennálló bérleti jogviszony további 3 évvel történő meghosszabbításával.

III. Javaslat ingatlanok értékesítésre

A Közgyűlés a 75/2026. (III. 26.) Kgy. számú határozatával elfogadta Szombathely Megyei Jogú Város Önkormányzata 2026. évi vagyonkoncepcióját és felkérte a polgármestert, hogy az értékesítésre kijelölt ingatlanok részletes pályázati felhívásait terjessze a vagyonrendelet szerinti tulajdonosi joggyakorló elé.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet (a továbbiakban: Vagyonrendelet) 8. § (1) bekezdésének b) pontja alapján a 15 – 35 millió forint közötti egyedi forgalmi értékhatár esetén a forgalomképes ingatlan és ingó vagyon esetében a tulajdonosi jogokat a gazdasági ügyeket ellátó bizottság gyakorolja.

 Az értékesítésre jelölt, fenti értéktartományba tartozó vagyontárgyak listáját – az ingatlanok aktuális forgalmi értékével – az alábbi táblázat tartalmazza:

	[bookmark: _Hlk239687533]Sorszám
	Hrsz
	Cím
	Megnevezés
	Alapterület (m2)
	Bruttó érték (Ft)

	1.
	6095/1/A/1
	Petőfi S. u. 35. fszt. 1.
	lakás
	44
	12.472.000

	2.
	6095/1/A/2
	Petőfi S. u. 35. fszt. 2.
	lakás
	65
	18.425.000

	3.
	5905/A/12
	Hollán E. u. 7. fszt. 12.
	üzlethelyiség
	26
	20.447.000

	4.
	6023/3/A/13
	Petőfi S. u. 4.
	üzlethelyiség
	69
	15.600.000

	5.
	6508/A/8
	Fő tér 37.
	egyéb helyiség
	89
	1.160.780

	6.
	6825/A/20
	Széll K. u. 21.
	garázs
	14,41
	5.060.000

	7.
	6804/A/18
	Széll K. u. 29. fszt. 1.
	garázs
	16
	5.620.000



Az egyes ingatlanok pályázati felhívásai az előterjesztés 1-7. számú mellékletei.
Az értékbecslések az előterjesztés 8 - 14. számú mellékletei. A Vagyonrendeletnek megfelelően valamennyi ingatlanról két értékbecslés készült, az előterjesztéshez az Önkormányzat számára kedvezőbb szakvélemény került csatolásra.

Kérem a Tisztelt Bizottságot, értsen egyet azzal, hogy az egyes ingatlanok a fenti táblázatban megjelölt forgalmi értékek ellenében, az előterjesztés mellékletét képező pályázati felhívásokban meghatározott feltételekkel kerüljenek értékesítésre.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen!


IV. Javaslat ingatlan kedvezményes bérbeadására (Ady tér 40.)

Tájékoztatom a Tisztelt Bizottságot, hogy a Mesebolt Bábszínház igazgatója azzal a kéréssel fordult Önkormányzatunkhoz, hogy a Welther K. u. 4. szám alatti ingatlan helyett biztosítsunk elhelyezést a díszletek, kellékek, bábok számára az Ady tér 40. szám alatti ingatlan, korábban a „Siker Könyvtár” által használt 240 m2 alapterületű részében.

A szakértő a helyiség bérleti díját 500,-Ft+ÁFA/m2/hónap összegben határozta meg. A bérbeadás feltételeiről az intézményt tájékoztattuk.
A Bábszínház vezetője méltányossági kérelemmel fordult Önkormányzatunkhoz, hogy fenti összegű bérleti díj, illetve a használat során felmerülő rezsiköltség kifizetésére nincs anyagi forrásuk. A korábban általuk használt Welther Károly utcai mintegy 200 m2 alapterületű helyiség használatáért havonta 25.000,-Ft+ÁFA összegű bérleti díjat fizettek.

A Mesebolt Bábszínház közfeladatot ellátó intézményként évente 30-40 ezer nézőnek nyújt színházi élményt. Az Önkormányzat által elfogadott költségvetésükben a bábok, kellékek, jelmezek raktározására (helyiségbérleti díj és rezsi) fordítható keret a jelenleg meghatározott bérleti díj összegnek csupán töredéke.
A szakértő által megállapított bérleti díjat havonta kigazdálkodni nem tudják, ezért kérik a bérleti díj méltányossági alapon történő csökkentését.

A Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 12. §-ában foglaltak szerint önkormányzati vagyon 3 éves időtartamot meg nem haladó kedvezményes használatát engedélyezni a gazdasági ügyeket ellátó bizottság jogosult.

Javaslom a Tisztelt Bizottságnak, hogy a Mesebolt Bábszínház részére engedélyezze az Ady tér 40. szám alatti ingatlan 240 m2 alapterületű részének kedvezményes használatát havonta 25.000Ft + ÁFA összeg ellenében. 


V. Javaslat az AGORA–Művelődési és Sportház épületében lévő büfé hasznosításával kapcsolatos döntések meghozatalára

Tájékoztatom a Tisztelt Bizottságot, hogy a 2710/1 hrsz.-ú, természetben a Március 15. tér 5. szám alatt található, kultúrház (AGORA Művelődési és Sportház) megnevezésű ingatlan Szombathely Megye Jogú Város Önkormányzata tulajdonában és az AGORA Savaria Nonprofit Kft. kezelésében áll.
Az ingatlan földszintjén található büfé működtetésére vonatkozóan legutóbb 2022-ben – a Gazdasági és Jogi Bizottság 234/2022. (IX.26.) GJB számú határozata alapján – AGORA Savaria Nonprofit Kft. hirdetett nyilvános pályázatot. A liciteljárás nyertesével megkötött bérleti szerződés 2026. december 31. napján lejár.

A büfé területe összesen 128 m2, amely magában foglalja a kiszolgáló helyiséget, az előkészítő és a gazdasági helyiségeket (összesen 26,8 m2), a vendégteret (székek, asztalok helyét) (25 m2), a külső időszakos terasz emelt szintjét (30 m2) és alsó szintjét (44 m2). 

A büfé bérbeadására a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet szabályait kell alkalmazni az 1. § (1) bekezdés c) pontja alapján. A rendelet 16. § (2) bekezdésében foglaltak szerint az önkormányzati vagyon kezelője a gazdasági ügyekkel foglalkozó bizottság előzetes hozzájárulásával dönt ingatlan, ingatlanrész 1 évet meghaladó, vagy határozatlan időre szóló használatba, bérbe adásáról, illetve bérbe vételéről.

A bérleti díj piaci értékét (a minimum bérleti díj összegét) az ingatlanforgalmi szakértő 2000,- Ft/m2/hónap + ÁFA összegben határozta meg. 

Fentiek alapján javaslom a Tisztelt Bizottságnak, hogy a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelete versenyeztetésre vonatkozó szabályaiban foglaltak szerint, az 15. sz. mellékletként csatolt pályázati felhívásban foglaltak alapján kerüljön sor a büfé nyilvános, egyfordulós (zárt borítékos) eljárás keretében történő bérbeadására.

Javaslom továbbá, hogy a pályázati ajánlatok elbírálása céljából felállításra kerülő bíráló bizottságba a Tisztelt Bizottság 2 tagot delegáljon.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen!

Szombathely, 2026. szeptember „        "


	                                    /: Dr. Nemény András :/


I.
Határozati javaslat
………/2026. (IX.21.) GJB sz. határozat


1. A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 10. § (2) bekezdése alapján a Spar Magyarország Kereskedelmi Kft. Szombathely, Kiskar utca 5897/2 hrsz.-ú, közút megnevezésű ingatlan 5 m² nagyságú területén fennálló bérleti jogviszonyát 3 évvel, 2029. szeptember 20. napjáig meghosszabbítja. 

2. A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 10. § (2) bekezdése alapján a TAMAK Kft. Szombathely, 2009/10 hrsz.-ú, közút megnevezésű ingatlan 490 m² nagyságú területén fennálló bérleti jogviszonyát 3 évvel, 2029. szeptember 30. napjáig meghosszabbítja. 

3. A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 10. § (2) bekezdése alapján a Verasztó és Társa Kft. Szombathely, 2009/10 hrsz.-ú, közút megnevezésű ingatlan 420 m² nagyságú területén fennálló bérleti jogviszonyát 3 évvel, 2029. december 31. napjáig meghosszabbítja. 

4. A Bizottság felhatalmazza a polgármestert a bérleti szerződések aláírására.

Felelős:		Dr. Nemény András polgármester
		Horváth Attila alpolgármester 
Bokányi Adrienn, a Gazdasági és Jogi Bizottság elnöke
	 	(A végrehajtásért felelős:
Dr. Gyuráczné dr. Speier Anikó, a Városüzemeltetési és Városfejlesztési Osztály vezetője) 

Határidő:            1-2. pont tekintetében azonnal
                             3. pont tekintetében 2026. december 18.



II.
Határozati javaslat
………/2026. (IX.21.) GJB sz. határozat

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a Szombathely, Kisfaludy S. u. 1. I/1. szám alatti irodahelyiségre vonatkozóan fennálló bérleti jogviszony 3 évvel, 2029. szeptember 30. napjáig, az alábbi feltételekkel kerüljön meghosszabbításra:

· a bérleti díj összege 15.000,- Ft+ÁFA/hónap,
· a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,	
· a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti, 
· a bérlő a helyiség használatát másnak nem engedheti át,
· a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt. 

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

Felelős:	              Dr. Nemény András polgármester
		Dr. Horváth Attila alpolgármester 
Bokányi Adrienn, a Gazdasági és Jogi Bizottság elnöke
		(végrehajtásért: 
		Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
		Kovács Cecília, a SZOVA Nonprofit Zrt. vezérigazgatója)

Határidő:           azonnal


III.
Határozati javaslat
………/2026. (IX.21.) GJB sz. határozat

A Gazdasági és Jogi Bizottság a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 8. § (1) bekezdésének b) pontjában foglaltak szerint egyetért azzal, hogy az alábbi táblázatban foglalt ingatlanok az ott meghatározott forgalmi értékek ellenében, az előterjesztés mellékletét képező egyes pályázati felhívásokban foglalt feltételekkel értékesítésre kerüljenek.


	Sorszám
	Hrsz
	Cím
	Megnevezés
	Alapterület (m2)
	Bruttó érték (Ft)

	1.
	6095/1/A/1
	Petőfi S. u. 35. fszt. 1.
	lakás
	44
	12.472.000

	2.
	6095/1/A/2
	Petőfi S. u. 35. fszt. 2.
	lakás
	65
	18.425.000

	3.
	5905/A/12
	Hollán E. u. 7. fszt. 12.
	üzlethelyiség
	26
	20.447.000

	4.
	6023/3/A/13
	Petőfi S. u. 4.
	üzlethelyiség
	69
	15.600.000

	5.
	6508/A/8
	Fő tér 37.
	egyéb helyiség
	89
	1.160.780

	6.
	6825/A/20
	Széll K. u. 21.
	garázs
	14,41
	5.060.000

	7.
	6804/A/18
	Széll K. u. 29. fszt. 1.
	garázs
	16
	5.620.000




A Bizottság felkéri a polgármestert, amennyiben valamelyik pályázati eljárás eredménytelenül zárul, úgy gondoskodjon az előterjesztés mellékleteivel egyező tartalommal a pályázatok további kiírásáról. A Bizottság felkéri a polgármestert, amennyiben az aktualizált forgalmi érték változik, az új pályázatot terjessze a tulajdonosi joggyakorló elé.

A Bizottság felhatalmazza a Polgármestert, hogy az eredményes pályázati eljárásokat követően az adásvételi szerződéseket aláírja.

Felelős:  	Dr. Nemény András polgármester
	              Dr. Horváth Attila alpolgármester
 		Dr. Károlyi Ákos jegyző
   		(A végrehajtásért felelős:
		Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
	Kovács Cecília, a SZOVA Nonprofit Zrt. vezérigazgatója)

Határidő:	azonnal
IV.
Határozati javaslat
………/2026. (IX.21.) GJB sz. határozat

A Gazdasági és Jogi Bizottság a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 12. §-ában foglaltak alapján az önkormányzati tulajdonú Ady tér 40. szám alatti ingatlan 240 m2 alapterületű részének kedvezményes használatát engedélyezi a Mesebolt Bábszínház részére az alábbi feltételekkel:

· a bérleti jogviszony 2026. október 1. napjától 2029. szeptember 30. napjáig tart,
· a bérleti díj összege 25.000,- Ft+ÁFA/hónap,
· a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
· a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti, 
· a bérlő a helyiség használatát másnak nem engedheti át,
· a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt. 

A Bizottság felhatalmazza a kezelő SZOVA Nonprofit Zrt.-t a bérleti szerződés aláírására.

Felelős:  	Dr. Nemény András polgármester
	              Dr. Horváth Attila alpolgármester
 		Dr. Károlyi Ákos jegyző
   		(A végrehajtásért felelős:
		Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
	Kovács Cecília, a SZOVA Nonprofit Zrt. vezérigazgatója)

Határidő:	azonnal


V.
Határozati javaslat
………/2026. (IX.21.) GJB sz. határozat

A Gazdasági és Jogi Bizottság – a Szombathely Megyei Jogú Város Önkormányzata vagyonáról szóló 40/2014.(XII.23.) önkormányzati rendelet 16.§ (2) bekezdése alapján – az AGORA Savaria Nonprofit Kft. kezelésében lévő, 2710/1 hrsz.-ú, természetben a Március 15. tér 5. szám alatt található, kultúrház (AGORA-Művelődési és Sportház) megnevezésű ingatlan földszintjén lévő büfé nyilvános, egyfordulós (zárt borítékos) pályázat keretében történő bérbeadásához hozzájárul az előterjesztés 15. számú mellékletét képező pályázati felhívásban foglaltak szerint.	

A Bizottság felkéri az AGORA Savaria Nonprofit Kft. ügyvezetőjét a pályázati felhívás kiírására, valamint felhatalmazza, hogy a nyertes ajánlattevővel a bérleti szerződést megkösse.

A Gazdasági és Jogi Bizottság az ajánlatok elbírálása céljából felállításra kerülő Bíráló Bizottságba az alábbi két tagot delegálja:

· ………………………………………………… 

· ………………………………………………….


Felelős:		Dr. Nemény András polgármester
		Dr. Horváth Attila alpolgármester
Bokányi Adrienn, a Gazdasági és Jogi Bizottság elnöke
(végrehajtásért: Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
	            	Horváth Zoltán, az AGORA Savaria Nonprofit Kft. ügyvezető igazgatója)

Határidő:	a pályázat kiírására: 2026. október 1.    

